Skoolseun sterf in motorfietsongelukKyle Knoop. Foto: Facebook Peter Ducasse, hoof van Hilton College, het gesê Kyle was Saterdag in ŉ motorfietsongeluk betrokke en het Sondagoggend in die hospitaal aan sy beserings beswyk. “Ons innige meegevoel met sy ouers, Kurt en Kathy, en sy broer, Robbie, en suster, Rachael, in hierdie hartseer tyd.” Ducasse het gesê inligting oor sy begrafnis sal later bekend gemaak word. Maroela Media verneem Kyle, wat ook aan motorfietswedrenne deelgeneem het, het saam met sy broer en ŉ vriend in ŉ veld in Hilton gery toe die ongeluk gebeur het. Volgens Athlenda Mathe, woordvoerder van Netcare 911, het Kyle met sy motorfiets teen ŉ ander motorfiets vasgery en daarna geval. “Paramedici het die kritiek beseerde seun op die toneel gestabiliseer voordat hy na ŉ nabygeleë hospitaal geneem is vir verdere mediese sorg.” Volgens Mathe het die voorval tussen 17:00 en 18:00 plaasgevind. “Kyle, jy sal altyd in ons harte wees en nooit vergeet word nie. Dankie vir alles wat jy vir die wêreld en die skool gedoen het. Jy was en sal altyd ŉ ware Hiltonian wees en ons is almal so trots om jou ŉ broer te genoem het,” het die “Boys of Hilton” op hul Facebook-blad geskryf.